Norske Intelligenssedler, 1778-10-28
Under 24de hujus haver S. T. Herr Kammerherre og Stiftbefalingsmand von Levetzau tilskrevet Magistraten følgende: Endskiønt der ved Forordningen af 18 Mart. 1776 til Skibsbyggeriernes Befordring i Landet er allernaadigst befalet, at ikke andre end de hidindtil brugte Vestindie-Farere og andre herefter i Følge bemeldte Forordning indenlands bygte Defensions-Skibe maa befare det Danske Vestindien, har dog det Høy-Kongelige General-Land-Oeconomie- og Commerce-Collegium i Henseende til de nærværende Krigs-Conjuncturer udvirket Dispensation herudinden, for saavidt Friehavnen St. Thomas angaaer, saa at alle Danske og Nordske Skibe i Almindelighed maa befare bemeldte Friehavn St. Thomas, i Følge Kongelig Resolution af 15 hujus, saa lydende: At det herefter maa være alle Kongelige Danske Undersaatter tilladt at bruge og anvende deres tilhørende og eiende Skibe til Fahrten paa St. Thomas uden Hensigt til Skibenes øvrige Qualite og Beskaffenhed, hvad enten de have været gamle Vestindie-Farere, eller ere indrettede til Defension eller ikke. Hvorhos de Handlende tillige erindres, i alle Maader i Henseende til Handelen og Fahrten at iagttage de Anordninger, som igiennem det Kongelige General-Told-Kammer ere udfærdigede, og i sær Forordningen af 7de April 1777. Ligeledes udi Skrivelse af dito Dato er Magistraten fra Stiftet tilkiendegivet, at det har Allernaadigst behaget Hans Kongelige Majestæt, paa det Kongelige General Land-Oeconomie- og Commerce-Collegii Forestilling, under 17de sidstleden at resolvere, At af strandede og reparerede Baade og smaae Fahrtøyer, som ikkuns ere drægtige 3 Commerce-Læster, og derunder, skal herefter ingen saadan Afgift betales, som ellers ved Kongelig Resolution af 1ste Aug. 1776 for fremmede strandede Fahrtøyer ere paabudne, samt at en lige saadan Befrielse for Afgift af deslige Fahrtøyer fra 3 til 5 Læsters Drægtighed i de første 5 Aar maa finde Sted. Hvilke tvende Kongelige Allernaadigste Resolutioner herved bekiendtgiøres til fornøden Efterretning Christianiæ Raadstue den 27 Oct: 1778. for dette Steds respective Handlende. in fidem. P: Arbin. Præsident, Borgemestere og Raad udi Christiania Giøre vitterligt: at Kirkeværger Sr. Jørgen Ring for Magistraten, haver andraget, hvorledes Vor Frelseres Kirke her i Byen ved de mange henstaaende vacante Stolestæder i nogle Aar har haft en betydelig Afgang i dens Jndtægter, og at i sær i dette Aar endeel Stole-Fæster allerede ere opsagde til sammes end videre Svækkelse og Formindskelse. For at forekomme end videre Tab for Kirken og at tilholde Dem som søger Fordeele udi saaledes at fravende Kirken sine fastsadte Jndtægter, deres i saa Fald paaliggende Pligter, seer Magistraten sig nødsaget herved at bekiendtgiøre de Vor Frelseres Kirke her i Byen ved adskillige Kongelige befalinger forundte Rettigheder og Benaadninger, og indskiærpe Allerhøistsamme til alle Vedkommendes Efterretning og Efterlevelse, saasom: Ved Kongelig befaling af 28de Julii 1688 udi 4de Post indeholdende: Enhver af Christiania Borgere skal være pligtige til enten at kiøbe 2de Stole-Stæder for sig og sin Hustroe (eller om de ei formaae) da for billig Leje derfor antegnes og efter deres Beleilighed Aarlig at betale deraf, hvis Kirkens Jnspecteurer for billigt eragter. Ved yderligere Kongelig befaling til Magistraten i Christiania af 8de Octobr. 1698 anordnes: At alle de som ere Borgere, bruger Borgerlig Næring og boer i bemelte Christiania, uden nogen Undskyldning sig visse Stole-Stæder der i Kirken for dem og deres Hustroer efter deres Stand og Leilighed, imod en vis Aarlig Kiendelse til Kirken skal antage og fæste. Og endelig ved Kongelig befaling af 27de Januarii 1730 paabydes: At den Aarlige Leje af Pulpiturer, Stole-Stæder eller Klapper forud til den anordnede Kirkeværger skal betales, og hvis saadan Betaling, forud skulle mangle, da skal saadan Kirken tilkommende Leie hos de Skyldige ved hvert Aars Udgang paa samme Maade som Bye- og Hauge Skatter udi Christiania, efter Magistratens Anordning ved Stædets Under-Betientere, uden nogen videre Process derom at søge, udpantes.